Праз два месяцы вучэбны камітэт пры Свяшчэнным Сінодзе са згоды обер-пракурора У.Саблера зацвердзіў Мікалая Байкова ў якасці выкладчыка логікі, псіхалогіі, пачатковых асноў і гісторыі філасофіі і дыдактыкі. Амаль два гады, з кастрычніка 1913-га па верасень 1915-га, Мікалай Байкоў па ўзгадненні з апекуном Віленскай вучэбнай акругі выкладаў філасофскую прапедэўтыку ў Мінскай прыватнай мужчынскай гімназіі С.Зубакіна і К.Фальковіча. Паралельна ў 1913 — 1918 гг. працаваў класным выхавальнікам у 3 — 6 класах Мінскай духоўнай семінарыі.